1. **melléklet**

**From:** Egyesület BEN <[benegyesulet@gmail.com](mailto:benegyesulet@gmail.com)>  
**Sent:** Monday, October 28, 2024 2:31:50 PM  
**To:** Majorosné Juhász Eszter <[Majorosne.Eszter@ph.eger.hu](mailto:Majorosne.Eszter@ph.eger.hu)>  
**Subject:** Auti Pont tájékoztatás és kérelem

Tisztelt Képviselő és Tanácsnok Asszony!

Telefonon történt megbeszélésünk alapján készítettem egy rövid összefoglalást az Auti Pont közüzemi díjainak átíratásával kapcsolatban.

Eger Megyei Jogú Város Önkormányzata Közgyűlésének 275/2024. (VI.27.) számú határozatában a BEN-Autista Gyermekekért Egyesület számára használati jogot állapított meg Eger, Dobó István tér 9. szám alatti 32 négyzetméter területű ingatlanra (volt Ifi Pont iroda) közfeladat ellátása céljából térítésmentesen, közcélú adományként 5 évi időtartamra. A használati jog időtartama 2024. augusztus 01. napjától 2029. július 31 napjáig tartó határozott időre szól. Az átadás-átvétel folyamata a Vagyongazdálkodási Irodán keresztül Zsebe Albert ügyintéző segítségével valósult meg.  Miután átvettük az ingatlant próbáltuk átíratni a közüzemi díjakat, akkor tudtuk meg, hogy mivel az egyesületnek eddig még nem volt szerződése az MVM gáz és áram szolgáltatóval, ezért nem vagyunk jogosultak igénybe venni kedvezményesen a szolgáltatást, csak versenypiaci feltételekkel, emelt áron. A Heves Megyei Vízmű tájékoztatása szerint, szerződéskötés esetén 100 ezer forint településfejlesztési hozzájárulást kell majd fizetnünk. Ez számunkra olyan terheket jelentene, ami veszélyezteti a működésünket. Közben a Vagyongazdálkodási Iroda kiszámlázott számunkra egy víz és földgáz számlát. Miután, a szolgáltatókkal egyeztettem tájékoztattak, hogy ezek az elszámolások még az átadás-átvételi jegyzőkönyvben leolvasott mérőállások előtti állapotokról készültek. Ezt az információt jeleztem az iroda felé is. Természetesen azt vállaltuk, hogy a rezsi költségeket fizetjük, de mivel közhasznú szervezet vagyunk, nem piaci alapon végzünk szolgáltatásokat, ezért bevételünk szűkös. Szeretnénk a legtöbb programot ingyenesen biztosítani az érintett családoknak, hiszen egyesületünk fő feladata a gyermek és felnőttkorú autista személyek, valamint családtagjaik érdekeinek szervezett, korszerű képviselete és védelme, a társadalomba való beilleszkedésük elősegítése, esélyegyenlőségük megvalósítása. Pályázatokból ingyenes biztosítunk nyári táborokat, foglalkozásokat és fejlesztéseket.

Szeretnénk megkérni Önt arra, hogy támogasson  minket azon törekvésünkben, hogy az ingatlan közüzemi díjait kedvezményes, nem piaci feltételekkel tudjuk igénybe venni, amennyiben ez jogilag lehetséges.

Köszönöm támogató segítségét és bízom abban, hogy sikerül megoldást találni a problémánkra.

Tisztelettel:

Katona Ildikó

BEN-Autista Gyermekekért Egyesület

elnöke