3. melléklet

**Használat jogának közcélú adományozásáról szóló**

**megállapodás 1. számú módosítása**

amely létrejött egyrészről **Eger Megyei Jogú Város Önkormányzata** (székhelye: 3300 Eger, Dobó István tér 2.; adószáma: 15729325-2-10; statisztikai számjele: 15729325-8411-321-10) képviseletében Vágner Ákos polgármester, mint tulajdonos (a továbbiakban: Tulajdonos),

másrészről a **BEN-Autista Gyermekekért Egyesület** (székhelye: 3300 Eger, Kossuth Lajos utca 12.; nyilvántartási száma: 10-02-0002281; adószáma: 18593365-1-10) képviseletében Katona Ildikó elnök, mint használó (a továbbiakban: Használó; a Tulajdonos és a Használó a továbbiakban együttesen: Felek)

között alulírott helyen és napon az alábbi feltételekkel:

1. Felek rögzítik, hogy a közöttük 2024. augusztus 01. napján Eger Megyei Jogú Város Önkormányzata Közgyűlésének 275/2024. (VI.27.) számú határozata alapján létrejött megállapodással (a továbbiakban: Megállapodás) a Tulajdonos kizárólagos tulajdonát képező, az ingatlan-nyilvántartásban Eger belterület 5043/A/1 helyrajzi szám alatt felvett, „iroda” megnevezésű, 22 m2 térmértékű, természetben a 3300 Eger, Dobó István tér 7. földszint 3. szám alatti ingatlanra, továbbá a Tulajdonos kizárólagos tulajdonát képező, az ingatlan-nyilvántartásban Eger belterület 5042/A/4 helyrajzi szám alatt felvett, „iroda” megnevezésű, 305 m2 térmértékű, természetben a 3300 Eger, Dobó István tér 9. földszint 4. szám alatti ingatlan 32 m2 nagyságú területére a Használó javára térítésmentesen, közcélú adományként 5 évi időtartamra szóló használat jogát alapítottak, a Használó tevékenységének alapszabályban is rögzített céljának, mint közfeladat ellátása céljából.
2. Felek közös megegyezéssel Eger Megyei Jogú Város Önkormányzata Közgyűlésének …/2024. (XI. 28.) számú határozata alapján a Megállapodás 4.4.2. pontját az alábbiak szerint módosítják:

„4.4.2. az Ingatlan állagának megóvásával, az Ingatlan fenntartásával, üzemeltetésével kapcsolatban felmerülő alábbi tényleges költségeknek a megtérítését: az általa használt helyiségek belső felújítása és karbantartása; a tevékenysége során keletkezett kommunális hulladék elszállítása; az általa használt helyiségek közüzemi díjainak megtérítése a Tulajdonos által havonta – a közüzemi szolgáltató számlájának beérkezését követően – bruttó értéken kiállított számla alapján akként, hogy azt a számla keltezését követő 8 napon belül köteles megfizetni Tulajdonos részére a Tulajdonos MBH Nyrt. pénzintézetnél vezetett 50400209-16264252 számú bankszámlájára történő átutalással;”.

1. A Megállapodás egyéb, jelen módosítással nem érintett részei változatlanul hatályban maradnak.

**Felek** a jelen – 2 (kettő) számozott oldalból álló, és egymással szó szerint megegyező 6 (hat) eredeti példányban készült – megállapodást, elolvasás és kölcsönös megértés után, mint akaratukkal mindenben maradéktalanul megegyezőt saját kezűleg jóváhagyólag aláírták.

Kelt: Eger,

|  |  |
| --- | --- |
| …………………………………….  **Eger Megyei Jogú Város Önkormányzata**  képviseletében  Vágner Ákos polgármester  **Önkormányzat** | ……………………………………………..  **BEN-Autista Gyermekekért Egyesület**  képviseletében  Katona Ildikó elnök  **Használó** |

Ellenjegyzem: Eger,

Dr. Nagy-Holló Eszter Júlia kamarai jogtanácsos (KASZ: 36078117)